cyanic-selkie/wikianc huggingface dataset:
Tony Ranta
Tony Ranta (s. 10. toukokuuta 1991 Pori) on suomalainen keilaaja. Vuonna 2013 hän voitti maailmanmestaruuden joukkuekilpailussa sekä Euroopan-kiertueen (EBT) Masters-turnauksen. Nuorempana hän voitti juniorien Euroopan-mestaruuden All events -kisassa ja EM-hopeaa parikilpailussa. Seuratasolla hän edustaa porilaista Giantsia
Iiriläisten diaspora
Ennen suurta nälänhätää
pienoiskuva|Henry Doylen (1827–1892) teos Siirtolaiset jättävät Irlannin. 1600-luvun aikana noin 25 000 irlanninkatolilaista siirtyi asuinalueiltaan brittiläisiin siirtokuntiin, erityisesti Karibialle ja Virginiaan. Näistä siirtolaisista osa lähti protestanttisten englantilaisten pakottamina. 1680-luvulta eteenpäin irlantilaisia kveekareita ja muita uskonnollisia toisinajattelijoita alkoi siirtyä Atlantin toiselle puolelle. Varsin merkittävä presbyteriaanien muuttoliike Ulsterista alkoi 1710-luvulla samalla, kun eteläisestä Munsterin provinssista lähti pienempi määrä anglikaaneja ja katolilaisia.
Lies for the Liars
Live
Kaikki kappaleet ovat Maybe Memories -julkaisulta.
Iiriläisten diaspora
Ennen suurta nälänhätää
Pienimuotoinen maahanmuutto jatkui aina Napoleonin sotien loppuun asti. Sota oli ollut Irlannin kannalta hyödyllinen, sillä se oli nostanut hintatasoja. Waterloon taistelun jälkeen Euroopan hintatasot kuitenkin romahtivat, mikä aiheutti Irlannissa laajoja taloudellisia vaikeuksia. Vuodesta 1815 aina vuosisadan puoliväliin asti noin 0,8–1,0 miljoonaa irlantilaista muutti Pohjois-Amerikkaan, ja he jakautuivat lähes tasan Yhdysvaltojen ja brittiläisen Pohjois-Amerikan eli nykyisen Kanadan välille.
Vasta 1830-luvun alkupuolelta lähtien Irlannista lähteneiden katolilaisten osuus ylitti kaikki protestanttiset ryhmät. 1800-luvun alussa Amerikkaan muuttaneet iiriläisillä protestanteilla ei ollut suuria vaikeuksia uuteen yhteiskuntaan sopeutumisessa, sillä he jakoivat paikallisten uskonnolliset näkemykset, eikä heitä ollut missään vaiheessa kovinkaan suurta määrää. Teollinen vallankumous levisi Irlannin saarella Ulsterin alueelle, josta kehittyi Ison-Britannian tärkeä teollisuuden keskus. Teollistumisen vuoksi monet Ulsterin maaseudulla asuneet muuttivat töiden perässä Belfastiin. Muualla Irlannissa ei sen sijaan syntynyt teollisuutta, minkä vuoksi kaikkialta maaseutualueilta alkoi muuttaa yhä suurempi määriä ihmisiä Englannin ja Skotlannin teollisuuskaupunkeihin sekä Amerikkaan.
Irlannin suuri nälänhätä
Perunaruton aiheuttama nälänhätä Irlannissa oli väestölle erittäin tuhoisa. Nälänhädän aikana ja sen vähän jälkeen, vuosina 1845–1855, Irlannista muutti 1,8 miljoonaa siirtolaista Yhdysvaltoihin. Nälänhädän vuoksi lähteneet siirtolaiset olivat aiempaa köyhempiä, ja he muodostivat ulkomaille suuria iiriläisyhteisöjä. Valtaosa heistä asettui juuri Yhdysvaltoihin. Myöhemmillä vuosikymmenillä nälänhädän aikaan lähteneet auttoivat useita miljoonia läheisiään muuttamaan pois Irlannista. Arvioiden mukaan jopa puolet Irlannissa 1800-luvun aikana syntyneistä päätyi muuttamaan ulkomaille. Vuosisadan lopulla Irlannin ulkopuolella asui jo lähes yhtä paljon iiriläisiä kuin Irlannissa. Yhdestäkään muusta Euroopan valtiosta ei väkilukuun suhteutettuna ole lähtenyt yhtä paljon siirtolaisia Amerikkaan.
Kaj Lilius
Kaj Rainer Lilius (27. tammikuuta 1933 Viipuri – 2. lokakuuta 2022 Espoo) oli suomalainen tekniikan tutkija ja professori. Hän oli Teknillisen korkeakoulun metallurgian apulaisprofessori 1974–1981 ja metallurgian ynnä materiaalien valmistustekniikan professori 1981–1998. Hänen tutkimusalaansa olivat kaasutus (vars. jyrsinturpeen) ja lyijyn sulatuksen termodynamiikka.
Stare decisis
Stare decisis eli ennakkotapausoppi on brittiläisestä oikeushistoriasta ja perinteestä kumpuava katsantokanta, jonka mukaan tuomioistuin on sidottu tekemiinsä ratkaisuihin.
Hans Jansen
Johannes Juliaan Gijsbert ”Hans” Jansen (17. marraskuuta 1942 – 5. toukokuuta 2015) oli hollantilainen arabisti ja islamin tutkija, joka 2014 valittiin Euroopan parlamenttiin Vapauspuolueen edustajana. Islamologina hän lukeutui ”revisionisteihin”, jotka eivät pidä tieteellisesti luotettavana islamin omaa suurta kertomusta islaminuskon synnystä. Laajassa Muhammed-elämäkerrassaan hän päätyi käsittelemään profeetta Muhammedia puhtaasti kirjallisena hahmona, sillä hän totesi teoksen alussa: ”Kukaan ei tiedä tänään, mitkä kertomukset Muhammedista ovat tosia, ja mitkä on tulkittava hurskaiksi sepitteiksi”.
When I Become Me
When I Become Me on Hanna Pakarisen ensimmäinen albumi, joka julkaistiin 9. kesäkuuta 2004. Se sijoittui neljällä ensimmäisellä viikollaan Suomen virallisella albumilistalla sijalle kaksi. Albumi on myynyt tähän mennessä yli 50 000 kappaletta, eli platinaa (tilanne tammikuussa 2010).
Ensimmäisenä singlenä albumilta julkaistiin kappale "Love Is Like a Song", joka on englanninkielinen versio Idols-voittajalle sävelletystä "Tulin voittamaan" -kappaleesta. Se julkaistiin kaupallisena singlenä helmikuun 2004 lopussa ja sijoittui Suomen virallisen singlelistan ensimmäiselle sijalle.
Hans Jansen
Elämä
Jansen ihaili islamilaista kulttuuria koki islamilla uskontona olevan huomattavaa imuvoimaa. Hän jopa harkitsi islamiin kääntymistä. Käännekohta suhteessa islamiin oli Egyptin presidentti Anwar Sadatin murha 1981, minkä jälkeen hän alkoi julkaista yhä kriittisempiä näkemyksiä islamista. Jansen oli Ayaan Hirsi Alin ja Theo van Goghin ystävä.
When I Become Me
Myöhemmin albumilta julkaistiin radiosinglet "Fearless", "How Can I Miss You" sekä albumin nimikkokappale "When I Become Me". Bryan Adams -cover "Heaven" oli saatavilla singlenä vain ostamalla tietyn määrän Daim-makeisia, mutta virallista singleä siitä ei tehty.
Hans Jansen
Elämä
Vuotta ennen kuolemaansa hänet valittiin Geert Wildersin Vapauspuolueen edustajana Euroopan parlamenttiin. Jansen oli kahdesti naimisissa ja hänellä oli kolme lasta.
Jansen liikkui nuorena vasemmistopiireissä ja asettui Israelin ja arabien kiistassa arabien puolelle. Vuonna 2015 hän julkaisi yli tuhatsivuisen kirjan Why shouldn't Israel exist in the Middle East? Kirjassa hän käy läpi Lähi-idän konfliktia ja ihmettelee länsimaisen median hiljaisuutta siitä, että suurin osa Lähi-idän poliittisista ja uskonnollisista johtajista haluaa hävittää Israelin maan päältä.
Tutkimus
Jansen kirjoitti 17 kirjaa islamista ja muista uskonnoista. Jansenin pääteos on vuosina 2005 ja 2007 ilmestynyt kaksiosainen Muhammed-elämäkerta, joka on käännetty myös saksaksi. Teos seuraa Ibn Ishaqin rekonstruoitua Muhammed-elämäkertaa. K-H. Ohligin myönteisen arvostelun mukaan kirja tekee selväksi, ettei Ibn Ishaqin pohjalta ole mahdollista rakentaa Muhammedin historiallista elämäkertaa, kuten vallitseva tapa on ollut. Peter Heinen kriittinen arvostelu kirjasta ilmestyi lehdessä Süddeutsche Zeitung 8.3.2008.
Francis Herbert Bradley
thumb|Francis Herbert Bradley Francis Herbert Bradley (30. tammikuuta 1846 – 18. syyskuuta 1924) oli brittiläinen idealistinen filosofi. Hänen filosofista lähestymistapaansa luonnehtii tekniikka kielellisten epäselvyyksien tai monimerkityksellisyyksien erottelemiseksi, mikä voidaan nähdä esityönä myöhemmälle edistykselle kielifilosofiassa.
Alppihiihdon maailmanmestaruuskilpailut 1966
19. alppihiihdon maailmanmestaruuskilpailut järjestettiin Chilen Portillossa 5.–14. elokuuta 1966.
Nico (elokuva)
Nico on vuonna 1988 ensi-iltansa saanut toimintaelokuva. Elokuvan ohjasi Andrew Davis ja pääosassa oli Steven Seagal. Rooli oli Seagalille ensimmäinen ja Nicon jälkeen hän on ollut monessa muussa menestyneessä toimintaelokuvassa. Elokuva tuotti Yhdysvalloissa lähes 20 miljoonaa dollaria. Seagal myös vastasi elokuvan taistelukohtausten koreografiasta.
Alppihiihdon maailmanmestaruuskilpailut 1966
Syöksylasku
<br style="clear:both" />
Nico (elokuva)
Juoni
Nico Toscani on Sisiliasta Yhdysvaltoihin muuttaneen siirtolaisperheen lapsi. Hän opiskeli nuorena kamppailulajeja Japanissa ja myöhemmin herätti CIA:n huomion taidoillaan. He lähettivät Toscanin salaiseen operaatioon Vietnamin ja Kambodžan rajalle, jossa hän huomasi joidenkin upseereiden käyttävän tilaisuuttaan myydä ja salakuljettaa huumeita.
Alppihiihdon maailmanmestaruuskilpailut 1966
Suurpujottelu
<br style="clear:both" />
Nico (elokuva)
Juoni
Toscani lähti CIA:n palveluksista ja työskentelee Chicagossa etsivänä. Hän pääsee ison huumekaupan jäljille, jota johtaa salvadorilainen Salvano. Päästessään liian lähelle liittovaltion viranomaiset käskevät häntä pysymään tehtävästä kaukana. Tutkittuaan asiaa tarkemmin Toscanille paljastuu koko operaatioon muut tarkoitukset.
Alppihiihdon maailmanmestaruuskilpailut 1966
Pujottelu
<br style="clear:both" />
Nico (elokuva)
Kuvaukset
Elokuvan alkutapahtumat Vietnamin ja Kambodžan rajalla kuvattiin Oahun saarella Havaijilla. Loput kuvaukset tehtiin Chicagossa.
Alppihiihdon maailmanmestaruuskilpailut 1966
Alppiyhdistetty
<br style="clear:both" />
Pyhän Nikolaoksen katedraali
Kirkon vihki käyttöön Suomen toinen ortodoksinen arkkipiispa, arkkipiispa Nikolai vuonna 1904. Kirkko on peruskorjattu vuosina 2003-2004 ja arkkipiispa Leo vihki sen uudelleen käyttöön vuonna 2004. Peruskorjauksessa ikonostaasin kultaukset uusittiin sekä sisätilat remontoitiin täysin.
Haminalahti
pienoiskuva|[[Ferdinand von Wrightin (1822–1906) maalaus Näköala Haminalahdelta vuodelta 1853]] thumb|right|250px|Toinen Wrightin maalaus Näköala Haminalahdesta (Lugnet) vuodelta 1877 Haminalahti on kylä Kuopiossa noin kahdeksan kilometriä keskustasta lounaaseen.
Haminalahti on Kallaveden lahti Kuopionniemen länsireunan tyvellä. Haminalahden kylän alueella on Haminalahden kartanon lisäksi muun muassa nuorisoseurantalo, metsästysmaja ja Juttuharjun seurantalo. Seudulle on rakennettu runsaasti uutta asutusta, lähinnä omakotitaloja.
Alueelta on tehty vuonna 1874 Pohjois-Savon merkittävin rautakautinen muinaislöytö. Kiviröykkiöstä löytyi 1000-luvulle ajoittuvia länsisuomalaistyyppisiä naisen pronssikoruja, jotka ovat todennäköisesti polttohaudan esineistöä.
Kulttuuripolku
Haminalahteen avattiin vuoden 2006 lopulla 4,3 kilometrin mittainen kulttuuripolku. Polku esittelee Ferdinand, Magnus ja Wilhelm von Wrightin taideteoksia ja heidän synnyinseutunsa maisemia, jotka ovat vaikuttaneet vahvasti veljesten tuotantoon.
Brody Hutzler
Ian Brody Hutzler (s. 20. huhtikuuta 1971 Fairbanks, Alaska) on yhdysvaltalainen näyttelijä, joka tunnetaan useista saippuaoopperarooleistaan.
Hutzler esitti Zachary Smithiä televisiosarjassa Guiding Light vuosina 1996–1997 ja Cody Dixonia sarjassa Tunteita ja tuoksuja vuosina 1999–2004. Vuodesta 2004 vuoteen 2006 hän esitti Patrick Lockhartia televisiosarjassa Päivien viemää.
Tauhid
Tauhid tai tawhid (, tawḥīd) tarkoittaa islaminuskossa Jumalan ykseyttä. Jumala on yksi, ja on vain yksi Jumala. Yksijumalaisuuden eli monoteismin keskeisyyttä osoittaa, että se on islamin lyhyen uskontunnuksen eli šahadan ensimmäinen lause: Ei ole muuta jumalaa kuin Jumala (arab. lā ʾilāha ʾillā -llāh). Periaate löytyy esimerkiksi Koraanin suurasta 112 eli Vilpittömän uskon suurasta. Kokonaisuudessaan se kuuluu: ''Sano: Hän, Jumala, on yksi, Jumala, Ikuinen. Ei Hän ole siittänyt eikä syntynyt, eikä Hänellä ole ketään vertaista''.
Ykseyden periaate on islamissa korostetumpi kuin Lähi-idän muissa yksijumalaisissa uskonnoissa eli kristinuskossa ja juutalaisuudessa, sillä ykseys ulottuu myös Jumalan olemukseen. Paitsi että on vain Jumala, myös Hän on ykseys, jossa ei ole mitään moneuteen viittaavaa.
Ykseyden tulkintoja
Kufalainen filosofi al-Kindi (n. 801–873) luonnehti Jumalaa Todeksi, joka oli täysin vailla moneutta. Tässä hän erosi kaikista luoduista, joissa jokaisessa oli sekä ykseyttä että moneutta. Jumalan ykseys oli osoitus hänen tuonpuoleisuudestaan.
Islam puhuu kuitenkin Jumalasta tavalla, joka näyttäisi viittaavan myös moneuteen. Esimerkiksi Sahih al-Bukhariin sisältyvän hadithin mukaan Abu Huraira sanoi: Jumalan Lähettiläs sanoi: Jumalalla on 99 nimeä, yksi vähemmän kuin sata; ja se, joka muistaa ne kaikki pääsee Paratiisiin. Jos Jumala on 'Tietävä' ja 'Viisas', eikö hänellä silloin ole moneudesta todistavia ominaisuuksia? Al-Kindi pyrkii ratkaisemaan asian soveltamalla Aristoteleen logiikkaa ja uusplatonista filosofiaa, kuten ideaa kaiken alkusyystä, liikkumattomasta liikuttajasta.
Myös 800-luvun alussa vaikuttanut islamilaisen teologian koulukunta mu'taziliitit painottivat Jumalan ykseyttä. Heidän mukaansa Jumala ei millään tavoin muistuta luomakuntaa, mutta hän on luonut kaikki. Jumalan ominaisuuksiksi mainitut asiat eivät olleet Hänestä irrallisia asioita. Basralainen Abu al-Hudhayl (k. 843) kirjoitti, että Jumalan kaikkivaltius ja tietävyys ovat osa Häntä itseään eivätkä todista moneudesta.
Jumalan olemuksen ykseyttä korostava ajattelu levisi myös juutalaisuuteen, jossa sitä edusti mm. Saadia Gaon (k. 942). 900-luvulla islamissa sai valta-aseman aš'ariittien kehittämä teologia. Se kielsi jyrkästi Jumalan antropomorfisen kuvailemisen. Jumalalla ei esimerkiksi ole käsiä, vaan tällainen ilmaisu pitää tulkita kuvaannolliseksi.
Suhde kristinuskoon ja juutalaisuuteen
Monoteismin periaate esiintyy islamin uskontunnustuksen lauseessa Ei ole muuta jumalaa kuin Jumala. Lause on suora käännös 300-luvulta lähtien yleistyneestä juutalais-kristillisestä ilmaisusta, joka latinaksi kuuluu Non deus nisi Deus solus. Lause oli suosittu Lähi-idässä etenkin samarialaisessa liturgiassa. Vastaava lause löytyy 5. Mooseksen kirjasta (6:4) muodossa: ''Kuule Israel! Herra on meidän Jumalamme, Herra yksin.''
Ignaz Goldzher kirjoitti, että uskonnot lainaavat toisiltaan, mutta joskus vieraan uskonnon jälki näkyy vastavaikutuksena, eli pyrkimyksenä välttää vieraita piirteitä. Ajatus yhdestä Jumalasta ei erottanut islamia juutalaisuudesta ja kristinuskosta, mutta ykseyden korostamisesta tuli sellainen. Kun kalifi Abd al-Malik rakennutti Jerusalemiin Kalliomoskeijan vuonna 691, hän antoi kirjoittaa sen seinään uskontojen eroja korostavan tekstin: "Oi kirjan kansa! Älkää liioitelko uskonnossanne älkääkä puhuko Jumalasta muuta kuin totta. Messias, Jeesus, Marian poika oli vain Jumalan Lähettiläs ja Hänen Sanansa, jonka Hän toi Marialle ja Henki hänen luotaan. Uskokaa siis Jumalaan ja hänen lähettiläisiinsä, älkääkä sanoko: ”kolme”. – Lopettakaa sellainen! Se on parasta teille itsellenne. Jumala on vain Yksi. On kaukana hänen ylivertaisesta pyhyydestään, että hänellä olisi poika."Absoluuttinen monoteismi nousi näin Lähi-idän arabikristillisyyden erottavaksi tuntomerkiksi 600-luvulla, kun haluttiin korostaa eroa sen päävastustajan Bysantin omaksumaan kolminaisuusoppiin. Jyrkkä monoteismi ei tullut islamiin Jeesuksen jumaluuden kieltäneestä areiolaisuudesta, vaan oli jo vanhempaa perua. Lähi-idän kristillisyydessä Jeesusta ei ymmärretty Jumalan pojaksi, kuten Bysantin keisarikunnassa tapahtui.
Muiden monijumalaisuus
Islamiin kuuluu oppi siitä, että kristityt ovat monijumalaisia, mikä erottaa heidät muslimeista. Islam kutsuu nimellä shirk käsitystä, että Jumalalla on vertaisia, kuten poika. Jumalan rinnastaminen johonkin muuhun on kuolemansynti, jota Jumala ei anna anteeksi, ja siihen uskovien määränpää on Helvetti. Jotta voitiin korostaa samaa eroa juutalaisuuteen, joka myös oli monoteistinen uskonto, islamissa omaksuttiin näkemys, että juutalaisetkin uskoivat, että Jumalalla on poika. Tämän nimi oli Esra. Islaminuskon mukaan 'kirjan kansat' eli juutalaiset ja kristityt olivat lähellä islaminuskoa muun muassa kaikille yhteisten profeettojen kautta. Suvaitsevaisuutta niitä kohtaan rajoitti kuitenkin tawhid -periaate, jonka nojalla juutalaisuus ja kristinusko eivät olleet yksijumalaisia vaan monijumalaisia uskontoja, joiden kannattajat syyllistyivät kuolemansyntiin.
Kristinuskon tulkinta monijumalaiseksi nostetaan peruskoulun islamin oppikirjassa islamin ja kristinuskon pääeroksi: Kolminaisuusoppi on suurin opillinen ero verrattuna islamin käsitykseen yhdestä Jumalasta, toteaa oppikirja Salam- islamin polku 5-6. Euroopassa asuvat liberaalit muslimit, kuten Mona Siddiqui, ovat kuitenkin osoittaneet suurempaa ymmärrystä kristillistä monoteismia kohtaan. Hän kirjoittaa: muslimien verrattain karu näkemys kristinuskon kolminaisuusopista oppina yhdestä jumalasta on vähitellen korvautunut syvemmällä käsityksellä siitä, kuinka monimutkainen kristittyjen ymmärrys kolmesta eri persoonasta yhdessä olennossa on. Arabisti Jaakko Hämeen-Anttila on muistuttanut islamin tarpeesta korostaa erojaan suhteessa kristinuskoon.
Toinen kirje korinttilaisille
Toinen kirje korinttilaisille eli '''2. Korinttolaiskirje''' on yksi Uuden testamentin kirjeistä. Sen on kirjoittanut apostoli Paavali Korintissa sijainneelle seurakunnalle.
Historia
Toisen teorian mukaan luvut 1–9 muodostaisivat varhaisemman kirjeen, jonka sovitteleva sävy ei kuitenkaan ollut onnistunut ratkaisemaan Korintissa syntynyttä kriisiä. Tämän vuoksi olisi Paavali joutunut uudemman kerran puuttumaan tilanteeseen vielä ankarammin sanoin ja kirjoittanut kirjeen joka sisälsi luvut 10–13. Näin ollen ns. "Kyynelkirje" olisi kadonnut. Tämän näkemyksen puolustajat vetoavat muun muassa siihen, että jakeissa 8:16–18 Paavali kertoo lähettävänsä Tituksen ja "erään toisen veljen" Korinttiin. Teorian mukaan tähän tapahtumaan Paavali viittaisi jakeessa 12:18 jo tapahtuneena asiana. Tätäkin näkemystä voidaan kuitenkin kritisoida esimerkiksi siitä, ettei voida varmasti tietää onko kyse samasta tapahtumasta. Varsinkin kun jakeessa 7:7 Paavali puhuu Tituksen aiemmasta vierailusta korinttilaisten luona ja kirjoittaa Tituksen kertoneen heidän innosta/kiivaudesta Paavalin hyväksi. Lisäksi jakeessa 8:22 Paavali puhuu lähettävänsä "vielä erään veljen" eli kolmannen veljen, jota ei kuitenkaan jakeessa 12:18 mainita lainkaan.
Jonkin asteisen sovun on täytynyt kuitenkin syntyä, sillä Paavali on myöhemmin kirjoittanut Roomalaiskirjeen Korintista käsin. Toisaalta jotkin tutkijat pitävät Paavalin Roomalaiskirjeen jakeessa 15:23 esittämää kuvausta siitä, ettei hänellä "enää ole tehtävää näillä seuduilla" todistuksena siitä, että välit korinttilaisten kanssa olisivat menneet lopullisesti poikki. Toiset taas olettavat Paavalin tarkoittaneen sitä, että hänen evankelioimistyönsä Korintissa on saatettu päätökseen.
Mikäli kirje olisi alun perin kokonainen, olisi se todellisuudessa neljäs tai viides Paavalin Korintin seurakunnalle kirjoittamista kirjeistä, joista meille on säilynyt tieto. Mikäli kirjeitä oli neljä, olisivat ensimmäinen ja kolmas kirje tämän teorian mukaan kadonneet. Näin ollen todellisuudessa toinen kirje olisi Ensimmäinen kirje korinttilaisille, ja neljäs kirje Toinen kirje korinttilaisille. Nykytutkimuksen valossa ei kuitenkaan ole uskottavaa, että kirje olisi alun perin ollut yksi kokonainen kirje. Samoin ei voida olla täysin varmoja Paavalin Korinttiin lähettämien kirjeiden lukumäärästä.
Ei tiedetä varmasti, millainen vaikutus kirjeellä oli seurakunnalle. Paavali vieraili Korintissa pian kirjeen kirjoittamisen jälkeen (Apt. 20:2–3) ja viipyi siellä kolme kuukautta. Samaan aikaan hän kirjoitti Roomalaiskirjeen, ja lähetti seurakunnan merkkihenkilöiltä terveisiä Rooman seurakunnalle. Mikäli teoria, jonka mukaan luvut 10–13 muodostaisivat ns. "Kyynelkirjeen" pitää paikkansa, voidaan lukujen 1–9 perusteella olettaa sovun syntyneen.
Sisältö
Kirje antaa Paavalista hyvin inhimillisen kuvan. Se osoittaa inhimillistä haavoittuvuutta, henkistä vahvuutta, syvintä kiintymyksen tunnetta, ankaruutta, ironiaa, nuhtelua, itsensä puolustamista, oikeutettua omanarvontuntoa, heikkojen ja kärsivien puolustamista, sekä intoa Kristuksen kirkon eteenpäinviemiseen ja sen jäsenten hengellisen elämän edistämiseen.
Kirjeen sisältö voidaan jakaa seuraavasti:
Power Macintosh 4400
thumb|Edullisiin standardikomponentteihin perustuva laite tunnettiin Australiassa nimellä Power Macintosh 7220. Power Macintosh 4400 on Apple Computerin 7. marraskuuta 1996 Euroopassa julkaisema tietokone. 17. helmikuuta 1997 laitteesta julkaistiin nopeammalla suorittimella varustettu versio Pohjois-Amerikassa ja Australiassa. Australian versio sai nimekseen Power Macintosh 7220. Hinnan matalana pitämiseksi Power Macintosh 4400 pyrki käyttämään mahdollisuuksien mukaan tietokoneteollisuuden standardiosia. Tietokone käytti Applen ja Motorolan yhteistyössä kehittämää Tanzania-emolevyä. Power Macintosh 4400 :sta julkaistiin myös PC-yhteensopivia malleja, jotka sisälsivät ylimääräisen, prosessorikortilla sijaitsevan 166 MHz:n x86-suorittimen. Laitteiden tuotanto lakkautettiin 1. tammikuuta 1998.
Yleistä
Standardoimisen tuloksena Power Macintosh 4400 oli eräs Applen vähälukuisista tietokoneista, joissa oli metallinen kotelo. Levykeasema sijaitsi laitteen vasemmalla laidalla.
thumb|Ensimmäinen malli julkaistiin vain Euroopan markkinoille.
Tanzania-emolevy
Apple ja Motorola suunnittelivat Tanzania-emolevyn edullisten tietokoneiden tuontantoa varten. Power Macintosh 4400 jäi Applen ainoaksi Tanzaniaa käyttäväksi tietokoneeksi, mutta emolevyä käytettiin myös Motorolan StarMax 3000 ja 4000 sekä Umaxin SuperMac C500 ja C600 -tietokoneissa, muiden, kolmansien osapuolten valmistamien Macintosh-koneiden ohella. Tanzania tuki PowerPC 603e ja PowerPC 604e -suorittimia ja sisälsi 40 MHz:n väylän. Emolevyllä oli kolme PCI-paikkaa.
Atelier Stockholm
Atelier Stockholm on tukholmalainen taidekoulu, joka opettaa vanhojen mestarien piirustus- ja maalaustekniikoita. Koulu sijaitsi ennen Yhdysvalloissa nimellä Pantura Studios. Koulua johtavat Hans-Peter Szameit ja Sanna Tomac.
Maalausohjelma alkaa asetelman tai patsaan maalaamisella grisaille-paletilla, jossa on yleensä ainoastaan mustaa ja valkoista. Tämän jälkeen siirrytään rajoitettuun värilliseen palettiin, ja lopulta koko palettiin.
Samaan aikaa kun oppilaat piirtävät patsaita ja maalaavat asetelmia, he tekevät elävästä mallista lyhyitä ja pitkiä asentoja. Opintojen lomassa opiskelijoille esitellään myös taiteen kaupallinen puoli ja siihen liittyvät tavat.
Jonny Greenwood
thumb|200px|Jonny Greenwood 2000-vuosikymmenen alkupuolella. Jonny Greenwood (s. 5. marraskuuta 1971 Oxford) on brittiläinen säveltäjä ja muusikko. Hän soittaa kitaraa ja kosketinsoittimia yhtyeessä Radiohead. Greenwood osaa soittaa myös muun muassa alttoviulua, urkuja, pianoa, ksylofonia, kellopeliä, ondes martenot’ta, banjoa ja harmonikkaa). Hän on Radioheadin basistin Colin Greenwoodin pikkuveli. Hän sijoittui sijalle 59 Rolling Stone -lehden listalla sadasta kaikkien aikojen parhaasta kitaristista..
Greenwood on myös arvostettu nykymusiikkisäveltäjä, ja on toiminut vuodesta 2004 BBC:n nimikkosäveltäjänä. Hän on säveltänyt musiikin muun muassa moniin Paul Thomas Andersonin ja Lynne Ramsayn ohjaamiin elokuviin.
Tuomiojärven–Palokkajärven valuma-alue
Tuomiojärven–Palokkajärven valuma-alue (vesistöaluetunnus 14.29) on Suur-Päijänteen alueessa sijaitseva toisen jakovaiheen valuma-alue. Vesistön valuma-alueen laskujoki on Jyväsjärveen laskeva Tourujoki. Jyväsjärvi kuuluu Ristiselän alueeseen (14.23).
Vesistön sijainti
Tuomiojärven–Palokkajärven valuma-alueen pinta-ala on 334,06 neliökilometriä (tai 329 km² ) ja sen järvisyys on 6,79 %. Alueen pituus on noin 25 kilometriä ja leveys 20 kilometriä. Se sijaitsee Kymijoen vesistöalueen (14) sisäosissa Suur-Päijänteen alueessa (14.2). Sillä on yhteinen vedenjakaja Leppäveden–Kynsiveden alueen (14.3) kanssa sen itä- ja pohjoispuolella ja Saarijärven reitin valuma-alueen (14.6) kanssa pohjois- ja luoteispuolella. Länsi- ja lounaispuolella sijaitsee Muuratjärven valuma-alue (14.28), joka on Suur-Päijänteen alueen saman jakovaiheen valuma-alue. Valuma-alue sijaitsee Keski-Suomessa ja sen eteläosat kuuluvat Jyväskylään, samoin pääosa keski- ja pohjoisosista. Valuma-alue ulottuu itä- ja koillispuolella Laukaan ja pohjoisessa Uuraisten puolelle.
Pääuoman kulun ja pituuden määritys
Valuma-alueen vesireitistä tai pääuomasta ei ole ollut saatavilla lähdetietoa. Sen voi kuitenkin päätellä hyödyntämällä vesistöviranomaisten julkaisemia tietoja. Yleensä Suomessa valitaan pääuomaan jokihaaroista se, jonka virtaama on suurempi. Aina ei virtaamatietoja ole saatavilla, joten virtaamien sijaista voidaan käyttää valuma-alueen pinta-alatietoja. Lähiseutujen pinta-alat ovat yleensä verrannolliset purkautumiskohdan virtaamiin. Valuma-alueen kaksi alinta aluetta ovat Tuomiojärven–Palokkajärven alue (14.291) ja Alvajärven–Korttajärven alue (14.292). Muut kolmannen vaiheen jakoalueet laskevat näihin kahteen. Suurin valuma-alue on Autiojoen valuma-alue (14.295), joka on hieman suurempi kuin Makkarajoen valuma-alue (14.296). Niiden valuma-alueiden pinta-alat ovat vastaavasti 108 ja 99 neliökilometriä. Pääuomaan kuuluu jonkin verran järviä, joten voidaan pikemminkin puhua vesistöreitistä. Siihen kuuluu alajuoksulta lukien Tourujoki, Palokkajärvi, Pappilanjoki, Alvajärvi, Laahajoki, Korttajärvi, Autiojoki ja Luonetjärvi. Sitten jatketaan Paikkatietoikkuna- verkkopalvelun merkittyä vesistöreittiä yläjuoksulle päin. Se kuitenkin haarautuu Tuomipuron ja Köntysjoen haaraan, joiden valuma-alueen pinta-alat ovat vastaavasti 16 ja 34 neliökilometriä. Luonetjärvestä jatketaan siten Köntyspuroa ylöspäin ja lisätään pääuomaan vielä Iso-Petäinen, Pieni-Petäinen ja Nauttiainen. Tähän loppuu Paikkatietoikkunan uomamerkintä. Yläpuolisia järviä ovat vielä Saarinen ja Onkilampi. Viimeksi mainittu sijaitsee valuma-alueen pohjoisrajalla.
Myöskään pääuoman pituudelle ei ole lähdetietoa. Sekin voidaan selvittää kokoamalla osuuksien pituudet vesistöviranomaisten julkaisemista tiedoista. Tässä käytetään hyväksi Paikkatietoikkuna -verkkopalvelun uomatietoja. Niiden mukaan pääuoman vesistöreitti on 43,2 kilometriä pitkä. Tourujoki on 2,7 kilometriä pitkä, Pappilanjoki 950 metriä ja Korttajärvestä alkava Laahajoki 850 metriä pitkä. Korttajärvestä on Jyväsjärveen 12,6 kilometriä järveä tai jokiuomaa. Pääuoman vesistöreittiä on latvoilta Korttajärveen 30,6 kilometriä.
Vesistöalueen jako
Tuomiojärven–Palokkajärven valuma-alue jaetaan vielä seuraavaan kahdeksaan alueseen tai valuma-alueeseen. Sisennys tarkoittaa sitä, että vesistöalue laskee tai yhtyy yläpuoliseen vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen alajuoksulta luetellussa järjestyksessä :
Vesistöalueen maankäyttö
Valuma-alueesta on metsämaata, avoimia kangasmetsiä ja kalliomaita 74,6 %, maatalousalueita 6,8 %, kosteikkoja ja soita on 0,7 % ja rakennettuja alueita on 11,0 %. Maa-alueiden lisäksi on vesistöinä 6,9 %.
Korisliiga-kausi 2007–2008
Korisliiga-kausi 2007–2008 oli 68. kausi, jolloin pelattiin miesten koripallon Suomen mestaruudesta. Korisliiga-kauteen sarjanousijana lähti historiansa ensimmäistä pääsarjakauttaan pelaava Kauhajoen Karhu ja hallitsevana mestarina Espoon Honka.
Kauden päätteeksi Espoon Honka voitti historiansa seitsemännen Suomen mestaruuden. Finaalisarjan hävinnyt Kouvot voitti hopeaa ja Lappeenrannan NMKY pronssia. Runkosarjan voitti Lappeenrannan NMKY. Kauhajoen Karhu putosi runkosarjan päätteeksi takaisin I-divisioonaan. Vuoden pelaajaksi valittiin mestarijoukkueen Petteri Koponen.
Kauden merkittävimmät mediatapahtumat olivat NBA-legenda Scottie Pippenin kahden ottelun mittainen vierailu Korisliigassa sekä Jerald Fieldsin ja Monte Cummingsin dopingtesteistä paljastunut kannabiksen käyttö.
Sääntömuutoksia ja uudistuksia
Suomen Koripalloliitto muutti Korisliigan liigakarsintoja kaudeksi 2007–08. Korisliigan viimeiseksi jäänyt joukkue putoaa nyt suoraan I-divisioonaan ja Korisliigassa 11:nneksi sijoittunut joukkue pelaa I-divisioonassa toiseksi tulleen joukkueen kanssa paras kolmesta -menetelmällä liigakarsinnat. I-divisioonan voittaja nousee edelleen suoraan Korisliigaan. Liigakarsintojen sääntöuudistuksen lisäksi Korisliigan seurat solmivat 26. maaliskuuta 2007 herrasmiessopimuksen, jonka mukaan ottelupöytäkirjaan saa kaudella 2007–08 merkitä korkeintaan kolme sellaista pelaajaa, jotka eivät ole Suomen kansalaisia tai eivät ole pelanneet Suomen Koripalloliiton juniorisarjoissa. Lisäksi Eurocupiin osallistuvan Lappeenrannan NMKY:n osalta ennalta sovittiin ottelumäärän pienentämisestä puoleen eli 22 runkosarjaotteluun, jos joukkue selviää Eurocupissa runkosarjavaiheeseen. Tällöin Korisliigan runkosarjassa siirryttäisiin pistepohjaisesta sarjataulukosta prosenttipohjaiseen.
Yleisö
Kausi 2007–08 oli yleisökeskiarvoltaan historian kolmanneksi paras. Korisliigaottelua seurasi paikan päällä keskimäärin 883 katsojaa. Runkosarjan osalta katsojakeskiarvo oli 855 ja pudotuspelien osalta 1137. Kauden korkein katsojakeskiarvo oli Torpan Pojilla, 1277 katsojaa ottelua kohti. Yli tuhannen katsojan keskiarvon pääsivät myös Kouvot 1151 katsojalla sekä Espoon Honka 1083 katsojalla. Vähiten katsojia katsomoihin keräsivät Porvoon Tarmo (517 katsojaa), sekä Kauhajoen Karhu (551 katsojaa). Kauden korkein yksittäisen ottelun katsojamäärä, 3500, saavutettiin 5. tammikuuta 2008 Scottie Pippenin tähdittämässä paikallisottelussa Torpan Pojat–Espoon Honka.
Televisiointi
Kauden aikana Korisliigan televisionäkyvyydestä huolehtivat Urheilukanava ja Yleisradio. Suorina lähetyksinä näytettyjä otteluita kertyi kauden aikana yhteensä 21. Urheilukanava näytti ennalta sovittujen 15 maanantain runkosarjaottelun lisäksi Scottie Pippenin tähdittämän ToPo–Honka -pelin. Pudotuspelessä Urheilukanava oli mukana televisioimassa kahta välieräpeliä sekä kolmea ensimmäistä finaalia. Kaikki Urheilukanavan lähetykset näytettiin suorina lähetyksinä ja ottelulähetyksiä edelsi puolen tunnin ennakkotunnelmat illan pelistä. Urheilukanavan lähetyksissä selostajana toimi pääasiassa Tomi Tiilikainen ja kommentaattorina Sakari Pehkonen. Kauden aikana Urheilukanavan pelejä kommentoivat Pehkosen lisäksi myös muun muassa Jarmo Laitinen ja Sami Toiviainen. Yleisradio näytti suorana lähetyksenä ratkaisevan neljännen finaalin ja jälkilähetyksinä finaaleista kolme ensimmäistä. Yleisradion koripallolähetysten selostajana toimi Bror-Erik Wallenius kommentaattorinaan Kari-Pekka Klinga.
Scottie Pippenin vierailu
thumb|270px|Pippen heittämässä vapaaheittoa Espoon Honkaa vastaan 5.1.2008NBA-legenda Scottie Pippen pelasi tammikuussa 2008 Torpan Pojissa kaksi runkosarjan ottelua 10,5 pisteen, kahdeksan levypallon ja neljän koriin johtaneen syötön keskiarvoilla. Pippenin Suomen vierailusta vastasi TEG Finland Oy, jonka edustajana toimi Torpan Poikien entinen manageri Aleksi Valavuori. Neuvottelut Pippenin pelaamisesta Suomessa lähtivät liikkeelle toisen NBA-legendan, Dennis Rodmanin kaudella 2005–06 pelaamasta ottelusta Torpan Pojissa, jonka seurauksena ToPo sai luottamuksen Pippenin vierailun järjestämisen kannalta tärkeisiin ihmisiin. Syyskuussa 2007 Torpan Pojat tiedotti suunnittelevansa Pippenin tuomista Suomeen ja joulukuussa 2007 Pippenin pelaamiselle kahdessa runkosarjan ottelussa saatiin lopulta varmistus.
Ensimmäisessä Pippenin pelaamassa ottelussa 4. tammikuuta 2008 Torpan Poikien vastustajana oli Porvoon Tarmo. Ottelu pelattiin Töölön kisahallissa, joka oli 2080 katsojallaan loppuunmyyty. Jälkimmäinen ottelu pelattiin 5. tammikuuta 2008 loppuunmyydyssä Vantaan Energia Areenassa. Tällöin Torpan Poijilla vastustajana oli Espoon Honka. Ottelua seurasi paikan päällä 3500 katsojaa ja lisäksi ottelu televisioitiin suorana Urheilukanavalla. Torpan Pojat voitti Tarmon lukemin 93–81 ja Hongan lukemin 98–85.
Huumetapaukset
left|thumb|210px|Kannabiksen käytöstä kärähtänyt Jerald Fields nostamassa palloa koriin Kouvoja vastaan 17.10.2007.Kaksi amerikkalaispelaajaa, Espoon Hongan Monte Cummings ja Torpan Poikien Jerald Fields jäivät kiinni tammikuussa suoritetuissa doping-testeissä kannabiksen käytöstä. Amerikkalaispelaajien lisäksi Torpan Poikien Iiro Tenngren oli kauden aikana yhdistetty huumausaineisiin, sillä hänen asunnostaan löytyi poliisin etsinnässä amfetamiinia ja kokaiinia.
Hongan Monte Cummings antoi positiivisen doping-näytteensä 12. tammikuuta 2008 pelatussa ottelussa Team Componentaa vastaan Karkkilassa. Hän oli käynyt joulutauon aikana Amsterdamissa, jossa kannabiksen käyttö on laillista, ja käyttänyt siellä kyseistä huumausainetta. Cummings katui jälkeen päin syvästi tapahtunutta ja oli mielestään anteeksipyynnön velkaa oman joukkueen lisäksi koko Suomen koripallolle.
Edelliskauden vuoden ulkomaalaisvahvistus, Torpan Poikien Jerald Fields kärysi kannabiksesta 30. tammikuuta 2008 Joensuun Katajaa vastaan pelatussa ottelussa Helsingissä. Myös hän oli tapahtuneen johdosta hyvin pahoillaan ja pyysi anteeksi sekä perheeltään että koko koripalloilevalta Suomelta. Hänen ei ollut tarkoitus parantaa suoritustaan urheilussa huumeiden käytöllä.
Kannabiskäryjen tultua julkisuuteen 21. helmikuuta 2008, purkivat kummankin kärähtäneen pelaajan seurat heidän sopimuksensa välittömästi. Suomen Koripalloliiton sääntö- ja kurinpitoyksikkö määräsi 29. helmikuuta 2008 Cummingsin ja Fieldsin kolmen kuukauden kilpailukieltoon. Lisäksi Espoon Honka sekä Torpan Pojat tuomittiin hävinneeksi 0-20 ne ottelut, joissa dopingrikkomukset tapahtuivat.
Runkosarja
Runkosarja käynnistyi 6. lokakuuta 2007 ja päättyi 22. maaliskuuta 2008. Runkosarjan kahdeksan parasta pääsivät pudotuspeleihin, runkosarjan viimeinen putosi suoraan I-divisioonaan ja runkosarjan viimeistä edellinen joutui liigakarsintaan I-divisioonan toiseksi tulleen kanssa. Lappeenrannan NMKY:n otteluohjelmaa kevennettiin puoleen joukkueen selviytyessä 27. marraskuuta 2007 Eurocupissa lohkovaiheeseen. Tämän johdosta Korisliigan sarjataulukon järjestys määräytyi 5. joulukuuta 2007 alkaen voittoprosenttien perusteella aiemman pistepohjaisen sarjataulukon sijaan.
Runkosarjan voitti Lappeenrannan NMKY, joka ohitti sarjataulukossa vasta viimeisellä pelatulla kierroksella koko alkukauden sarjaa hallineen Torpan Pojat. Myös sarjan hännillä riitti jännitystä aina runkosarjan viimeiselle kierrokselle asti, sillä Team Componenta ja Kauhajoen Karhu ratkaisivat suoran putoajan paikan vasta viimeisen kierroksen keskinäisessä pelissään. Pelin päätyttyä 82–92 Team Componentan voittoon, putosi Kauhajoen Karhu sarjaportaan alemmas miesten I-divisioonaan. Runkosarjassa viimeistä edelliseksi sijoittunut Team Componenta joutui karsintapeleihin I-divisioonassa toiseksi sijoittuneen Lapuan Korikobrien kanssa.
Runkosarjan aikana neljä uransa jo kertaalleen pääsarjatasolla päättänyttä entistä maajoukkuepelaajaa tekivät paluun Korisliigaan loukkaantumisista kärsiviin joukkueisiin. Pekka Markkanen pelasi Joensuun Katajassa ottelukohtaisella sopimuksella, Sami Laaksonen pelasi neljä ottelua Kouvojen paidassa, Martti Kuisma teki sopimuksen Joensuun Katajan kanssa ja Tom Gustafsson teki paluun Namika Lahden paitaan.
Sarjataulukko
Lyhenteet: # = Sijoitus runkosarjassa, O = Pelatut ottelut, V = Voitot, H = Häviöt, P/O = Tehdyt pisteet ottelua kohti, P/O- = Päästetyt pisteet ottelua kohti, % = Voittoprosentti
Pisteet
Damon Williams otti kolmannen kerran urallaan nimiinsä Korisliigan korikuninkuuden 23,1 pisteen keskiarvollaan. Miehen aiemmat korikuninkuudet ovat kausilta 1999–00 ja 2000–01. Paras suomalainen kauden pistetilastossa oli kymmenennellä sijalla oleva Espoon Hongan Petteri Koponen 19,0 keskiarvollaan. Kauden korkein yksittäisen ottelun pistemäärä oli 45, jonka teki Espoon Hongan Akeem Scott 29. helmikuuta 2008 pelatussa ottelussa UU-Korihaita vastaan.
Levypallot
Ensimmäistä kauttaan Suomessa pelannut 208-senttinen Mark McCarroll voitti Korisliigan levypallotilaston. Paras kotimainen pelaaja levypallotilastossa oli yhdeksäntenä oleva UU-Korihaiden Jussi Kumpulainen 8,8 keskiarvollaan. Kauden korkein yksittäisen ottelun levypallomäärä oli 24, jonka Tampereen Pyrinnön Damon Williams saalisti 17. marraskuuta 2007 pelatussa ottelussa Joensuun Katajaa vastaan. Kauden hyökkäyslevypallotilaston voitti Tampereen Pyrinnön Damion Dantzler 4,2 keskiarvollaan ja puolustuslevypallotilaston Team Componentan Nick Wallery 8,9 keskiarvollaan.
Koriin johtaneet syötöt
Ensimmäistä kauttaan Suomessa pelannut Torpan Poikien Tyson Patterson voitti Korisliigan syöttötilaston. Hänen nimiinsä meni myös kauden korkein yksittäisen ottelun syöttömäärä, kun hänelle merkittiin 15 koriin johtanutta syöttöä 22. maaliskuuta 2008 ottelussa Joensuun Katajaa vastaan. Tämä syöttömäärä riittää kaikkien aikojen tilastossa jaetulle neljännelle sijalle. Parhaaksi suomalaiseksi kauden syöttötilastossa ylsi viimeisellä kierroksella toiseksi noussut Lappeenrannan NMKY:n Petri Virtanen.
Tehoindeksi
Tehoindeksillä mitataan pelaajan kokonaistehokkuutta. Indeksi ottelua kohti muodostuu siten, että pisteet, levypallot, koriinjohtaneet syötöt, pallonriistot ja koriinheiton torjunnat lasketaan yhteen, jonka jälkeen tuloksesta vähennetään ohiheittojen ja pallonmenetysten määrä. Kauden tehokkain pelaaja oli Lappeenrannan NMKY:n Adrian Henning, jonka tehoindeksi oli keskimäärin 25,3 ottelua kohti. Hänelle merkittiin myös paras yksittäisen ottelun tehoindeksi, kun hän keräsi 6. lokakuuta 2007 pelatussa ottelussa Team Componentaa vastaan tehoindeksikseen lukeman 50. Kotimaisista pelaajista tehokkain oli Espoon Hongan Petteri Koponen, jonka tehokkusindeksi 17,9 oli liigan 15. paras. Torpan Poikien Timo Heinonen keräsi suomalaisista pelaajista parhaimman yksittäisen ottelun tehokkuuslukeman, kun hän teki 9. marraskuuta 2007 pelatussa ottelussa Team Componentaa vastaan tehokkuuslukemakseen 46.
Muiden kategorioiden tilastoykköset
===Kuukauden pelaajat ===
Ennätyksiä ja merkkipaaluja
Kauden 2007–08 runkosarjassa ennätysmerkintöjä tuli kolmeen eri kategoriaan. Lisäksi kaikkien aikojen syöttötilaston kärkikymmenikössä sijoitustaan nosti kaksi pelaajaa, pallonriistojen ja koriinheiton torjuntojen kärkikymmenikössä sijoitustaan nosti yksi pelaaja. Kauden ainoasta tripla-tuplasta vastasi Tampereen Pyrinnön Damon Williams, kun hän saavutti 19 pistettä, 13 levypalloa ja 10 koriin johtanutta syöttöä 12. lokakuuta 2007 Team Componentaa vastaan.
Team Componenta teki kaikkien aikojen pienimmän yhden ottelun joukkuepistemäärän 24 sekunnin säännön aikakaudella 5. joulukuuta 2007, kun joukkue pystyi tekemään Namika Lahtea vastaan vain 46 pistettä. Aiempi ennätys, 47 pistettä oli BC Jyväskylän nimissä vuodelta 2003. Porvoon Tarmon amerikkalaistakamies Anthony Bennett sivusi yhden ottelun menetysennätystä 26. tammikuuta 2008 hukattuaan pallon peräti 15 kertaa Espoon Honkaa vastaan. Aiemmin 15 menetykseen on sortunut UU-Korihaiden Odrell Bradley tammikuussa 2005. Kauden aikana yhden ottelun pelannut Joensuun Katajan Pekka Markkanen kasvatti sarjan kaikkien aikojen torjuntatilaston ennätystään yhdellä koriin heiton torjunnalla 541:een.
Lappeenrannan NMKY:n Petri Virtanen saavutti runkosarjassa yhteensä 100 koriin johtanutta syöttöä ja nousi kaikkien aikojen syöttötilastossa ohi Petri Niirasen yhdeksänneksi. KTP-Basketin Jari Vekkilä keräsi runkosarjassa 85 syöttöä ja kipusi kaikkien aikojen tilastossa 15. sijalta kymmenenneksi. Jo kymmenettä kauttaan SM-sarjassa pelannut Joensuun Katajan amerikkalaisvahvistus Andre Foreman keräsi runkosarjassa 60 pallonriistoa ja 35 koriin heiton torjuntaa. Kaikkien aikojen torjuntatilastossa Foreman nousi toiseksi ohi Markus Hemdahlin. Riistotilastossa mies nousi kauden aikana yhdeksänneltä sijalta peräti neljänneksi.
Pudotuspelit
Pudotuspelit pelattiin pronssiottelua lukuun ottamatta paras viidestä -järjestelmällä eli kolme voittoa riitti ottelusarjan voittoon. Pronssimitalit jaettiin yhden ottelun tuloksen perusteella. Pudotuspelit alkoivat 28. maaliskuuta 2008 ja päättyivät 27. huhtikuuta 2008.
Puolivälierät
Puolivälierissä Espoon Honka ja Kouvot olivat odotetun ylivoimaisia ja voittivat ottelusarjansa puhtaasti 3–0. Lappeenrannan NMKY:n ja Tampereen Pyrinnön välinen ottelusarja ratkesi neljännessä pelissä Lappeenrannan voittoon. Porvoon Tarmo piti runkosarjan toiseksi tullutta Torpan Poikia tiukoilla ja sarja venyi aina viidenteen peliin asti, jossa ToPo kuitenkin lopulta varmisti itselleen paikan välierissä.
Välierät
Juuri ennen välierien alkua Lappeenrannan NMKY ilmoitti vapauttaneensa koko alkukauden joukkuetta valmentaneen Mika Turusen päävalmentajan tehtävistä. Turusen tilalle päävalmentajaksi seura hankki UU-Korihaiden päävalmentaja Jyri Lehtosen, joka siirtyi Lappeenrantaan loppukauden kestävällä lainasopimuksella. Lappeenrannan NMKY:lle tuli valmentajavaihdon päälle vielä lisää vaikeuksia, kun joukkueen aloitusviisikosta neljä joutui flunssa-aallon kouriin juuri ennen ensimmäistä välieräpeliä. LrNMKY anoi Suomen Koripalloliitolta ensimmäisen välieräpelin siirtoa, mutta anomus kuitenkin hylättiin.
Kouvot voitti hieman yllättäenkin Torpan Pojat suoraan kolmessa ottelussa. Ottelut olivat kuitenkin tiukkoja, sillä kaikissa kolmessa ottelussa koriero oli alle kymmenen pistettä. Espoon Honka eteni Kouvojen seuraksi finaaleihin voitoin 3–1. Neljästä ottelusta kaikki Hongan voittamat kolme ottelua päättyivät vähintään 20 pisteen eroon. Lappeenrannan NMKY voitti kuitenkin ottelusarjan toisen pelin, johon joukkue oli jo saanut jalkeille kaikki ensimmäisestä pelistä flunssan takia poissa olleet pelaajat.
Pronssiottelu
Lappeenrannan NMKY voitti pronssi lukemin 64–56. Lappeenrannan tehokkaimmat pelaajat pronssiottelussa olivat 21 pistettä ja 11 levypalloa kerännyt Adrian Henning, 12 pistettä ja 11 levypalloa saalistanut Aki Ulander sekä 10 koriin johtanutta syöttöä ja kuusi pallonriistoa hakenut Juha Sten. Torpan Poikien tehokkain oli 12 pistettä pussittanut Tyson Patterson. Pallon menetyksiä Torpan Pojille kerääntyi ottelussa yhteensä 23.
Loppuottelut
Espoon Honka voitti Kouvot finaaleissa voitoin 3–1 ja voitti siten historian seitsemännen Suomen mestaruutensa. Honka joutui lähtemään finaaleihin ilman pelintekijäänsä Petteri Koposta, joka loukkasi peukalonsa välieräsarjassa Lappeenrannan NMKY:tä vastaan. Honka voitti ottelusarjan ensimmäisen pelin kuitenkin ilman Kopostakin. Pelin parhaimmat tehot keräsi Kimmo Muurinen, joka pussitti 22 pistettä. Toinen peli oli erittäin tiukka ja Honka voitti sen lopulta kahdella pisteellä. Ottelun sankari oli Hongan Akeem Scott, joka viimeisteli Hongan seitsemän viimeistä pistettä. Myös joukkueiden kolmas kohtaaminen oli erittäin tasainen ja Kouvot voitti ottelun lopulta yhdellä pisteellä. Ottelun voittokorin heitti Corey Smith, kun ottelua oli jäljellä kaksi sekuntia. Ottelusarjan neljäs ottelu muodostui Suomen mestaruuden kannalta ratkaisevaksi. Ottelu oli jälleen erittäin tasainen ja Honka voitti ottelun lopulta finaalien parhaaksi valitun Akeem Scottin 3,3 sekuntia ennen pelin loppua tekemällä korilla. Scott oli muutenkin viimeisessä ottelussa erittäin tehokas, sillä hän viimeisteli ottelussa yhteensä 36 pistettä.
Pelaajien tilastot
Pudotuspelien pistetilaston vei nimiinsä myös runkosarjan korikuninkuuden voittanut Tampereen Pyrinnön Damon Williams 25,3 pisteen ottelukohtaisella keskiarvolla. Williams voitti myös pudotuspelien levypallotilaston 14,8 keskiarvolla. Paras kotimainen pelaaja pisteissä oli Espoon Hongan Petteri Koponen 15,6 pisteellä ja levypalloissa Hongan Kimmo Muurinen 7,7 levypallolla. Syöttötilaston voitti Porvoon Tarmon Anthony Bennett, joka antoi ottelua kohti keskimäärin 5,6 koriin johtanutta syöttöä. Hongan Petteri Koponen oli 4,7 syötöllä paras suomalainen.
Liigakarsinta
Liigakarsinnassa olivat mukana Korisliigan viimeistä edelliseksi sijoittunut Team Componenta sekä miesten I-divisioonan toiseksi sijoittunut Lapuan Korikobrat. Karsinta pelattiin paras kolmesta -järjestelmällä eli kaksi voittoa riitti ottelusarjan voittoon. Ottelusarjan voittaja lunasti paikan Korisliigassa kaudelle 2008–09. Team Componenta ratkaisi ottelusarjan voiton suoraan kahdessa ottelussa ja säilytti siten paikkansa Korisliigassa. Karsintasarjan parhaat pistemiehet olivat Korikobrien Tyrwone Still 28 pisteen keskiarvollaan sekä Team Componentan Nigel Moore 21 pisteen keskiarvollaan. Miesten I-divisioonan voittanut Forssan Koripojat nousi suoraan Korisliigaan viiden kauden tauon jälkeen.
Päävalmentajat
Runkosarjassa saavutettujen voittojen määrässä kaksi päävalmentajaa siirtyi kauden aikana uudelle sataluvulle. Tasalukujen ylittäjät olivat Espoon Hongan Mihailo Pavićević, joka saavutti 28. joulukuuta 2007 Tampereen Pyrintöä vastaan uransa 200. voittonsa runkosarjassa sekä Porvoon Tarmon Lars Ekström, joka saavutti 6. lokakuuta 2007 UU-Korihaita vastaan 100. runkosarjavoittonsa päävalmentajana. Päävalmentajaa kauden aikana vaihtoi liigan kahdestatoista joukkueesta neljä.
Team Componenta ilmoitti 13. joulukuuta 2007 vapauttavansa toistaiseksi silloisen päävalmentajan Eero Nikkarisen tehtävästään joukkueen huonon menestyksen takia. Nikkarinen ei ollut kuitenkaan väliaikaiseen erottamiseen tyytyväinen vaan irtisanoutui Componentan päävalmentajan pestistä ja jätti käräjäoikeuteen vaatimuksen vahingonkorvauksesta. Vahingonkorvausta Nikkarinen haki, koska hän koki Componentan rikkoneen työsopimuslakia estämällä työntekijäänsä tekemästä työtään. Nikkarisen tilalle päävalmentajaksi Componenta nosti alkukauden kakkosvalmentajana toimineen Veikko Tannin. Sarjassa viimeiseksi pudonnut Team Componenta solmi 8. helmikuuta 2008 loppukauden kattavan sopimuksen kroatialaisen päävalmentaja Toni Bevandan kanssa. Veikko Tanni jatkoi Componentassa uuden päävalmentajan kakkosvalmentajana.
KTP-Basket irtisanoi 26. joulukuuta 2007 silloisen päävalmentajansa Ray Ailuksen sopimuksen. Irtisanomisen syyt haluttiin pitää seuran sisäisinä eikä niitä kerrottu lainkaan julkisuuteen. Tapauksen jälkeen joukkueen väliaikaisena päävalmentajana toimi alkukauden kakkosvalmentajana toiminut Sauli Lanki. KTP teki 8. tammikuuta 2008 loppukauden kattavan sopimuksen päävalmentaja Larry Poundsin kanssa. Neljä ottelua päävalmentajana toiminut Lanki toimi KTP:ssä loppukauden Poundsin apuvalmentajana.
Joensuun Kataja irtisanoi alkukauden päävalmentajana toimineen Antti Papinahon sopimuksen vuodenvaihteessa ja palkkasi 4. tammikuuta 2008 uudeksi päävalmentajakseen KTP:stä irtisanotun Ray Ailuksen. Valmentajavaihdoksen syynä oli joukkueen managerin mukaan Katajan alkukauden huono menestys. Papinaho toimi loppukauden Katajan organisaatiossa muissa tehtävissä.
Lappeenrannan NMKY ilmoitti 4. huhtikuuta 2008 valmentajavaihdoksesta. Juuri välieriin selvinnyt joukkue vapautti alkukauden päävalmentajana toimineen Mika Turusen tehtävästään. Turusen työsuhde jatkui kuitenkin seuran kanssa ja hänet velvoitettiin auttamaan seuraa kaikin tavoin edustusjoukkueen taloudellisen tilan takia tehtävässä erityistilintarkastuksessa. Loppukauden edustusjoukkueen päävalmentajana toimi UU-Korihaista vuokrattu Jyri Lehtonen.
Talous
Korisliiga-seuroista suurimmalla budjetilla kauteen lähti Espoon Honka 500 000 eurolla ja pienimmällä jälleen Tampereen Pyrintö 190 000 eurolla. Liigajoukkueiden budjettien keskiarvo kaudeksi 2007–08 kohosi 358 000 euroon, kun edelliskaudella joukkueiden budjettikeskiarvo oli 309 000 euroa. Kauden aikana uutisoitiin Torpan Poikien maksamattomista veloista sekä Lappeenrannan NMKY:n suurista talousvaikeuksista.